Gorka Dorronsoro

Gorka Dorronsoro Beltrán de Guevara (Caracas, 1939ko abuztuaren 20a-Ibidem, 2017ko apirilaren 17a),  euskal jatorrizko venezuelar arkitekto, irakasle eta argazkilari ospetsua izan zen. Bere 53 urteko ibilbide profesionalean mota askotako eraikinak egin zituen: eskolak, etxebizitzak, txaletak, multzo urbanistikoak... Bere ibilbidea nazioartean ere ezaguna izan zen.https://ianasagasti.blogs.com/mi_blog/2017/04/gorka-dorronsoro-ha-fallecido-el-día-de-hoy-17-de-abril-de-2017-en-la-ciudad-de-caracas-gb.html 

 Biografia 
Caracasen jaio zen, Isidoro Dorronsoro eta Carmen Beltrán de Guevararen semea, eta bost ahizpa zituen: Agurtzane, Carmele, Josune, Itziar eta Amaya. Txikitatik sentitu zuen argazkigintzarekiko eta arkitekturarekiko jakin-mina.
Ikasketak lehen urteetan tarteka Venezuelan eta Espainian egin zituen. 1958tik 1963ra Venezuelako Unibertsitate Zentralean arkitektura ikasi zuen. Arkitektura-ikasketak amaitzen dituen urte berean, "Los Transeúntes" argazki-seriearekin argazkilari gisa bere ibilbideari hasiera ofiziala eman zion, eta hortik sortu ziren munduko aniztasun sozialari buruzko bere lehen lanak, bere kamerarekin ikusten zituenak. Argazkigintza teknika eta hizkuntza gisa aztertzen hasi zen.

1963 eta 1974 artean, oraindik graduatu berria zela, Carlos Raúl Villanueva arkitektoaren kolaboratzaile hurbila izan zen, esaterako Caracasko Unibertsitate Hiriaren proiektuetan. Hauek dira egin zituen lanetako batzuk: Ekonomia Fakultatea, Zientzia Fakultatea, Zientzien Oinarrizko Zikloa, Industria Ingeniaritza, Osasun Ingeniaritza eta Itsas Biologia. 1994tik 1998ra bitartean, UCVren Plan Gidaria diseinatu zuen, ezinbesteko UNESCOk UCV Gizateriaren Ondare izendatzeko. 2006an, 2006-2008 Arkitekturako Sari Nazionala jaso zuen, bere obra guztien ibilbideagatik.https://soundcloud.com/voz-de-los-creadores-14/gorka-dorronsoro

Argazkigintzaren arloan, nahiz eta autodidakta izan, bere karrera ez zen inoiz gelditu; bere argazkilari ibilbidea, 1970eko amaieran hasitako koloretan, enblematikotzat jotzen da.https://www.pinterest.es/pin/430867889327126615/ Horren adibide bi liburu aipa daitezke: Caracas (1988), José Ignacio Cabrujasen testuekin, eta El Zulia (1991), Jose Manuel Briceño Guerreroren testuekin. Argazkilari gisa, gaur egun Museo Nazionalen Fundazioak bere 380 argazki ditu. 

Arkitektura eta argazkilariren jarduerarekin batera, estatuko eta nazioarteko unibertsitateetan irakasle eta hizlari izan zen: Halaber, argazkigintzako tailerrak eman zituen. Rosario Salazar emaztearekin eta bere hiru alabekin batera elkarte bat osatu zuten beren obraren babesa bermatzeko. 

 Arkitektura lan ezagunenak 
 Metalurgia Eskola. Venezuelako Unibertsitate Zentralean.
 Garmendia etxea.

 Argazkilaritza erakusketak 
 Los Transeúntes
 Aproximación al Desnudo, Venezuelako Arte Ederren Museoa, 1975
 Sueños de Éxito, Venezuelako Arte Ederren Museoa, 1976
 Hecho en Venezuela, Venezuelako Arte Garaikidearen Museoa, 1977
 Arlesko argazkilaritzaren hamargarren topaketa, Frantzia 1979
 Visiones, Venezuelako Arte Ederren Museoa, 1984
 El Riesgo, Caracasko Ateneoa, 1984
 Los Signos Habitables,mundu osoko museoetan , 1986
 Venezuela 40 años de fotografía artística, Venezuelako Arte Garaikidearen Museoa, Sao Pauloko Unibertsitatea, Brasil. 1985
 Los 80. Panorama de las Artes Visuales en Venezuela. Arte Nazionalaren Galeria, 1990.
 Margenes Luminosos, Venezuelako Arte Ederren Museoa, 1991.
 La Desnudez del Papel, Venezuelako Arte Ederren Museoa, 1994.
 Caracas Retratada, Jacobo Borges museoa, 1996, Caracas.
 Colección Obras sobre Papel, Venezuelako Arte Ederren Museoa, 1996.
 Atmosferas Urbanas, Espacios Unión, Caracas 1996.
 El Hecho Fotografico en Venezuela Arte Nazionalaren Galeria, 1997.
 La piel en la arquitectura, Caracasko Ateneoa, 1999.
 Fotografía, un vínculo entre la Unión Europea y Venezuela, La Estancia Arte Zentroa, 2000.
 Utopolis. La ciudad 2001, Arte Nazionalaren Galeria, 2001.
 Sueño en el Metro, Venezuelako Arte Garaikidearen Museoa, 2002
 La niñez, Arte Nazionalaren Galeria, Caracas, 2008.
 La Ruta Admirable, Arte Nazionalaren Galeria, Caracas, 2012

 Liburuak 
 Caracas (1988), José Ignacio Cabrujasen testuekin. Diseinua: Álvaro Sotillo. Edizioa: Carsten Todtmann.
 El Zulia (1991), Jose Manuel Briceño Guerreroren testuekin.

 Bibliografia 
 Marian Vaisman eta Silvia Arango: Gorka Dorronsoro, una obra en proceso. Estudio monográfico.'' Editado por la Bogotáko Unibertsitatea eta Escala argitaletxea. Bogota, Kolonbia, 1993.

 Erreferentziak 

 Kanpo estekak 
 :Caracas liburuari buruzko bideoa.
 :Venezuelako Artearen Wikihistoriaren webgunea.

Kategoria:Venezuelako arkitektoak
Kategoria:Venezuelako argazkilariak
Kategoria:Venezuelako irakasleak
Kategoria:Euskal venezuelarrak